Rufiji (kuksa)
Rufiji bost sotir voapa ke Tanzania, kobliyisa vey Kilombero kuksa isu Luwegu vagetalte patecta. Taltuon ronon niyisa arte 600 km-, va Mafia vedil ke India Welfa lente Mafia ewala kobirar.

Kuksaxo ke Rufiji bost, nelkon besanafa gu meila, tir dem for mialukaf vas 21 ir-/km² ise va meka widavapa digir.

Bost gan meka oblaxa dadir nume tir rototalapin vatic mon 100 km-. Inafa nelkafa kovoa tir Ruaha kuksa. Rufiji va Stiegler ecor koonir aze va koefa riska koe Selous nendaxo tazukar.

Artexo ke Rufiji gee mon 200 km- male Dar es-Salaam tir ton riska bravasa va telo logijafo dervekxo ke tamava.

Rufiji (kuksa)
Rufiji (kuksa)